## Pirkimo sąlygų 8 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAUJAMI KOKYBĖS BEI APLINKOS APSAUGOS VADYBOS SISTEMOS STANDARTAI

1. Tiekėjo kvalifikacija turi atitikti šiame priede nustatytus kvalifikacijos reikalavimus. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti 1 lentelėje, 1.1 – 1.4 punktuose nustatytus reikalavimus ir pateikti nurodytus dokumentus.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus (jei tokie reikalavimai taikomi), jie privalo prisiimti solidarią atsakomybę už sutarties įvykdymą.
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
5. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.
6. Reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos.

1 lentelė

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| 1. **Tiekėjo, ar jo vadovaujamo personalo išsilavinimas ir profesinė kvalifikacija** | | |  |
| 1. | Tiekėjas turi turėti (arba gali pasitelkti) kvalifikuotus už pirkimo sutarties vykdymą atsakingus specialistus.  **Pastaba.** Perkančioji organizacija 1.1 – 1.4 papunkčiuose nurodo reikalaujamas kompetencijas, o tiekėjas turi pateikti siūlomą reikalaujamas kompetencijas atitinkančių specialistų skaičių. Tas pats asmuo galės vykdyti kelių specialistų funkcijas. | 1. siūlomų specialistų sąrašas, parengtas pagal Pirkimo sąlygų 14 priede pateiktą formą;  2. tuo atveju, jei specialistas nėra tiekėjo darbuotojas, pateikiamas specialisto sutikimas tiekėjui laimėjus konkursą ir pasirašius viešojo pirkimo sutartį vykdyti jam priskirtas pareigas. | Tiekėjo arba ūkio subjektų grupės nario (-ių) specialistai, jeigu pasiūlymą teikia ūkio subjektų grupė, arba kitas ūkio subjektas (jo darbuotojas), kurio pajėgumais remiasi tiekėjas, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumu tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumo.  Jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| 1.1. | **Specialistas Nr. 1 – Projekto vadovas:**   1. Per pastaruosius 5 metus1 turi būti vadovavęs bent vienam įvykdytam (baigtam)2 sutarčiai / projektui3, kurio vykdymo metu buvo atlikti informacinės sistemos diegimo ar integracijos darbai. | 1. Perkančiosios organizacijos nustatytos formos Specialistų sąrašo ir kvalifikacijos reikalavimų atitikties pažyma, parengta pagal pirkimo sąlygų 14 priede pateiktą formą. |
| 1.2. | **Specialistas Nr. 2 – Integravimo specialistas:**   1. Per pastaruosius 5 metus1 turi ne trumpesnę nei 1 metų patirtį, diegiant ar integruojant informacines sistemas, kurių veikimas paremtas DICOM arba lygiaverčiu standartu.   **PASTABA.** Nesumuojamos vienu metu vykdytų projektų / sutarčių / darbo sutarčių trukmės. Darbo patirtis skaičiuojama sumuojant projektų / sutarčių / darbo sutarčių trukmes mėnesiais. Nepilno mėnesio patirtis užskaitoma kaip pilno mėnesio patirtis. | 1. Perkančiosios organizacijos nustatytos formos Specialistų sąrašo ir kvalifikacijos reikalavimų atitikties pažyma, parengta pagal pirkimo sąlygų 14 priede pateiktą formą. |
| 1.3. | **Specialistas Nr. 3 – IS architektas:**  a) Per pastaruosius 5 metus1 vykdė informacinių sistemų architekto funkcijas, diegiant ar integruojant informacinę sistemą, kuri atitinka šiuos reikalavimus:  1) sistema paremta DICOM arba lygiaverčio standarto protokolais ir failų formatais;  2) sistema yra integruota su ne mažiau nei viena informacine sistema. | * + - 1. Perkančiosios organizacijos nustatytos formos Specialistų sąrašo ir kvalifikacijos reikalavimų atitikties pažyma, parengta pagal pirkimo sąlygų 14 priede pateiktą formą. |
| 1.4. | **Specialistas Nr. 4 – Testuotojas:**   1. Per pastaruosius 5 metus1 vykdė informacinių sistemų testuotojo funkcijas, diegiant ar integruojant informacinę sistemą, ir: 2. rengė arba dalyvavo rengiant informacinės sistemos testavimo planus; 3. rengė arba dalyvavo rengiant informacinės sistemos testavimo scenarijus; 4. atliko informacinės sistemos testavimus; 5. rengė arba dalyvavo rengiant informacinės sistemos testavimo ataskaitas. | 1. Perkančiosios organizacijos nustatytos formos Specialistų sąrašo ir kvalifikacijos reikalavimų atitikties pažyma, parengta pagal pirkimo sąlygų 14 priede pateiktą formą. |
| **PASTABOS:**  1Sutartis / projektas gali būti pradėta vykdyti anksčiau, nei prieš 5 metus iki pasiūlymų pateikimo termino pabaigos, tačiau sutarties / projekto vykdymo pabaiga turi patekti į nurodytą 5 metų laikotarpį iki pasiūlymų pateikimo termino pabaigos;  2 Sutartis / projektas turi būti baigtas. Sutartis / projektas laikomas baigtu, kai yra pasirašytas galutinis priėmimo-perdavimo aktas ar kitas galutinį paslaugų suteikimą patvirtinantis dokumentas;  3 Projektu nebus laikomas atskirų užsakymų pagal sutartį įgyvendinimas, kai įgyvendinta tik dalis sutartyje numatytų paslaugų apimties. | | | |

1. Tiekėjų atitiktis kvalifikacijos reikalavimams vertinama vadovaujantis Pirkimo sąlygose nustatyta pasiūlymų vertinimo tvarka.
2. Tiekėjų kvalifikacijos patikslinimai / papildymai / paaiškinimai atliekami vadovaujantis 2022 m. gruodžio 30 d. Viešųjų pirkimų tarnybos direktoriaus įsakymu patvirtintomis taisyklėmis Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“[[1]](#footnote-1).

1. https://e-seimasx.lrs.lt/portal/legalAct/lt/TAD/a4c424b2888111edbdcebd68a7a0df7e?jfwid=rwzi82n6s [↑](#footnote-ref-1)